Turistička zajednica grada Visa

T.B.F. Live koncert na Visu
2025-07-01 21:30 UTC
Lito na Visu može i službeno početi!
Otvaranje Viškog ljeta 2025 obilježit će nastup TBF-a, benda poznatog po izuzetnoj energiji, originalnim tekstovima i prepoznatljivom splitskom duhu. Pripremite se za večer ispunjenu hitovima poput “Alles Gut”, “Fantastična”, “Nostalgična” i “Smak svita”.
Pozivamo vas da 1. srpnja doživite posebnu večer!

Nenad Grahovac Jazz Band, Melun Kvartet & Davor Doležal Quartet – Vis Jazz Festival
2025-06-29 19:00 - 23:00 | Ljetno kino Vis, Ulica Ivana Farolfija 15, Vis, 21480, Croatia (Local Name: Hrvatska)
Nenad Grahovac izniman je trombonist, porijeklom Višanin i član poznatog afro-kubanskog sastava Cubismo. Tijekom karijere surađivao je s glazbenicima iz Buena Vista Social Cluba i Afro-Cuban All Starsa. Na festivalu nastupa s lokalnim glazbenicima u sklopu Nenad Grahovac Jazz Banda, s kojima ljeti redovito izvodi koncerte.
Melun Kvartet dolazi iz Varaždina, a okuplja glazbenike koji su zajedno započeli glazbeni put u Glazbenoj školi Varaždin. Svaki član sastava autor je originalnih kompozicija, a publika će imati priliku čuti i odabrane jazz standarde. Njihov glazbeni izričaj oblikovan je bogatim iskustvom članova – neki su pedagozi, akademski glumci i članovi svjetski poznatih orkestara.
Davor Doležal Quartet djeluje na načelima kolektivne improvizacije, inspiriran pristupom Milesa Davisa iz 60-ih. Glazba kvinteta prirodno zalazi u suvremenije krajolike poput neo soula, hip hopa i jazz funka. Stilski raspon obuhvaća bossa novu, balade, bebop i jazz valcere, stvarajući uzbudljivu i živu glazbenu priču.

Harmelogic, Swingatan - Vis Jazz Festival
2025-06-28 19:00 - 23:00 | Ljetno kino Vis, Ulica Ivana Farolfija 15, Vis, 21480, Croatia (Local Name: Hrvatska)
Harmelogic je jedinstveni duo klavira i udaraljki koji nudi uzbudljivu i logičnu mješavinu autentičnih ritmova, harmonije i melodijskih tema. Njihove originalne skladbe inspirirane su različitim tradicijama – balkanskom, mediteranskom i afričkom, ali i suvremenim glazbenim trendovima.
Swingatan je bend koji izvodi isključivo autorsku glazbu, bogatu raznolikim aranžmanima i složenim kompozicijama. Iako polazi od gypsy jazza i swinga, razvio je prepoznatljiv, originalan zvuk s prizvukom “slavenskog swinga”.

Maja Rivić & Quintet, Ivo Jerkunica - Vis Jazz Festival
2025-06-27 19:00 - 23:00 | Ljetno kino Vis, Ulica Ivana Farolfija 15, Vis, 21480, Croatia (Local Name: Hrvatska)
Maja Rivić sa svojim kvintetom izvodi autorsku glazbu koja predstavlja intiman odraz Majinog afiniteta prema jazzu. Improvizacija, eksperimentalni impresionizam, komorna forma, poezija i popularno-znanstveni pristup, najbolje opisuju njezin glazbeni izraz. Izvedbeno, kvintet se odlikuje izvanrednim vještinama, otvorenošću, muzikalnošću i sinergijom pažljivo odabranih formi, poštujući i senzibilizirajući njihove različitosti.
Ivo Jerkunica cijenjeni je trubač sa stalnom adresom u Kaštelima, dobro poznat lokalnoj publici jer je kroz godine održao niz nastupa u splitskom arhipelagu. Uz svoju klasičnu glazbenu naobrazbu oduvijek je volio i big band svirku koju je prakticirao na studiju u Italiji te je kroz dugogodišnju karijeru imao priliku surađivati s renomiranim domaćim i stranim glazbenicima.

Basketball Kamp Vis
2025-06-23 09:00 - 2025-06-29 17:00 | Dvorana Šime Poduje, Ulica Viški Boj 10, Vis, 21480, Croatia (Local Name: Hrvatska)
Spremni za najbolje košarkaško iskustvo ovog ljeta? Basket Kamp Vis otvara svoja vrata mladim košarkašicama i košarkašima od 10 do 18 godina! Treniraj s legendarnim trenerom Željkom Pavličevićem, dvostrukim prvakom Europe, i usavrši svoje vještine u vrhunskoj dvorani Šime Poduje na otoku Visu! Prijavi se!

Gradski zbor obilježava Svjetski dan glazbe – koncert domaće i svjetske zabavne glazbe
2025-06-22 21:00 - 22:30 | Ul. Viški Boj 9, 21480, Vis, Ul. Viški Boj 9, 21480, Vis, Vis, 21480, Croatia (Local Name: Hrvatska)
Povodom Svjetskog dana glazbe, Gradski zbor održat će koncert uz nastupe solista. Na programu su domaća i strana zabavna djela, od tradicijske i pop glazbe do filmskih hitova. Ulaz je slobodan – pridružite se i proslavite radost muziciranja!

Poziv na završnu produkciju Pomlatka HGG Vis i Dramske sekcije OŠ Vis
2025-06-16 19:30 - 20:30 | Trg Patija, Trg Patija, Vis, 21480, Croatia (Local Name: Hrvatska)
Ovo je izuzetna prilika da svjedočite trudu, talentu i posvećenosti mladih koji su marljivo radili na svojim ostvarenjima tijekom cijele godine. Kroz ovu završnu produkciju, oni ne samo da pokazuju naučeno, već i dijele svoju strast i kreativnost s cijelom zajednicom.
Dođite i budite dio ove posebne večeri kojom ćemo zajednički proslaviti njihova postignuća!
Vaš pljesak i prisutnost bit će im najveća nagrada i motivacija da nastave razvijati svoje potencijale.

Basketball Kamp Vis
2025-06-16 00:00 - 2025-06-22 00:00
